**Forankring:**

Forskrift om miljørettet helsevern i barnehager og skoler. §13 – Rengjøring og vedlikehold og

§17 - Smittevern

Forskrift om vern mot eksponering for biologiske faktorer (bakterier, virus, sopp med mer) på arbeidsplassen. §10 - Vernetiltak

**Hensikten**

Hensikten med renhold er å redusere forekomsten av støvpartikler, allergener og smittestoffer, og å skape trivsel og velvære.

**Innledning**

Overordnet ansvar: Styrer/barnehagesjef

Utføring: HD Renhold

**Det utføres**

* Daglig og periodisk renhold
* Hovedrengjøring
* Renhold av ventilasjonsanlegg og andre teknisk installasjoner

**Daglig renhold**

* Det daglige renholdet utføres av HDR i henhold til rengjøringsplanen som gjelder den enkelte barnehage, og som omfatter rengjøring av gulv, toalett, mv.
* Det skal utarbeides en renholdsplan for hver barnehage som beskriver hvem som utfører ulike oppgaver og hvor ofte de skal utføres.
* Renholdsavdelingen har ansvar for og utfører daglig renhold

**Rengjøring av gulv**

Dette omfatter oppskuring og boning av gulv. Renholdsavdelingen utfører dette etter egen renholdsplan.

**Jevnlig hovedrengjøring**

Etter forskriften er det bindende krav om å foreta jevnlig hovedrengjøring.

Utføres etter bestilling fra barnehagen v/styrer.

Personalet tilrettelegger avdelingen for hovedrengjøring etter avtale. Hovedrengjøring omfatter rengjøring av lysarmaturer, tak, vegger, fastmontert innredning, gulv og vanskelige flekker.

Senger, inventar, gardiner, andre tekstiler og lamper rengjøres årlig.

Boning av gulv bestilles i forståelse med Renholdsavdelingen.

**Renhold og vedlikehold av uteområdet**

Uteområdet vedlikeholdes, ryddes og holdes rent for søppel, harde flater som asfalt spyles ved behov.

**Sandkasser**

Sikre jevn påfylling av sand, eventuelt utskifting av sand. Det skal dokumenteres at sanden tilfredsstiller krav i Forskrift til lekeplassutstyr.

Det bør tilstrebes at sandkassene dekkes til når de ikke brukes av barnehagen.

Sørge for at ventilasjonsanlegg sjekkes årlig.

[Forskrift om miljørettet helsevern - Lovdata](https://lovdata.no/dokument/SF/forskrift/2003-04-25-486)